ప్రభుత్వ రంగ సంస్థల ఉద్యోగులు, ప్రభుత్వ సిబ్బంది అందరినీ అధికరణ 33 పరిధి లోకి తీసుకువచ్చేందుకు రాజ్యాంగాన్ని సవరించాల్సిన అవసరం ఎంతైనా వున్నది. ప్రభుత్వోద్యోగిగా ఉద్యోగ భద్రతను కోరుకొంటున్న పక్షంలో వారు తమ ప్రాథమిక హక్కులను పరిత్యజించాలి.నష్టాలను చవిచూస్తున్న ప్రభుత్వరంగ సంస్థ (పిఎస్యు) ఎయిర్ ఇండియా ప్రైవేటీకరణకు చర్యలు చేపట్టే ముందు, ఆ సంస్థ సిబ్బందిలో మూడో వంతు మందిని స్వచ్ఛంద ఉద్యోగవిరమణ పథకం కింద పంపించివేయాలని ప్రభుత్వం యోచిస్తోంది. స్వచ్ఛందంగా ఉద్యోగ విరమణ చేసేవారికి భారీ ప్యాకేజీలు ఇవ్వవలసివుంటుంది. ఎయిర్ ఇండియాలో మొత్తం నలభై వేల మంది సిబ్బంది వున్నారు. ఇతర ప్రభుత్వరంగ సంస్థలలో పరిస్థితి మరింత అధ్వాన్నంగా వున్నది.ప్రభుత్వ రంగ ఎరువుల ఫ్యాక్టరీ ఒకటి గత ఇరవై సంవత్సరాలుగా మూతపడివున్నది. అయితే, ఆ ఫ్యాక్టరీలో ఉద్యోగి అయిన నా సహపాఠి ఒకరు ఈ ఇరవై ఏళ్ళుగా నెలనెలా ఠంచన్గా వేతనభత్యాలు పొందుతూనే వున్నాడు! వేతన భత్యాల విషయంలో ప్రభుత్వ రంగ సంస్థ ఉద్యోగులను ప్రభుత్వ ఉద్యోగులుగానే పరిగణిస్తున్నారు. అయినా జవాబుదారీగా వుండడానికి పిఎస్యులు నిరాకరిస్తున్నాయి. పిఎస్యులకు స్వతంత్ర ప్రతిపత్తి ఉన్నదని, కనుక ప్రభుత్వ శాఖలలా పిఎస్యులు జవాబుదారీగా వుండవల్సిన అవసరంలేదని వాటి ఉద్యోగులు వాదిస్తున్నారు.ఉత్తరప్రదేశ్ ప్రభుత్వ కార్యదర్శి ఒకరు ఒక అంశంపై అధ్యయనం నిర్వహించమని ఒకసారి నన్ను కోరారు. దీనికి వివిధ ప్రభుత్వ శాఖల ఆమోదం పొందడం చాలా ఇబ్బందికరమయింది. దీంతో ఆ కార్యదర్శి ఒక పిఎస్యు మేనేజింగ్ డైరెక్టర్ను పిలిచి నాకు కాంట్రాక్టు ఇవ్వమని ఆదేశించారు. పిఎస్యు ఉద్యోగులను ప్రభుత్వోద్యోగులుగానైనా పరిగణించాలి లేదా ఒక వ్యాపార సంస్థ ఉద్యోగులుగానైనా పరిగణించాలి. ప్రభుత్వోద్యోగులుగా పరిగణిస్తే ఒక పిఎస్యు నుంచి ఏదైనా ఒక ప్రభుత్వ శాఖకు బదిలీ చేయడానికి అవకాశముంటుంది. అవసరాల కంటే ఎక్కువగా వున్న పిఎస్యు సిబ్బంది, ప్రభుత్వోద్యోగులను ఉమ్మడి ఉద్యోగులుగా పరిగణించేందుకు ఒక చట్టాన్ని తీసుకురావాలి. అప్పుడు ఏదైనా ఇతర ప్రభుత్వరంగ సంస్థ లేదా ప్రభుత్వ శాఖ వారిని తమ తమ విభాగాలలోకి తీసుకోవచ్చు. ప్రభుత్వోద్యోగులుగా కాకుండా ఒక వ్యాపారసంస్థ ఉద్యోగులుగా పరిగణించిన పక్షంలో ఎయిర్ ఇండియా సిబ్బందికి లాభదాయక విఆర్ఎస్ ఇచ్చే బదులు వారిని తొలగించే ఆస్కారముంటుంది.ప్రభుత్వోద్యోగులతో సమస్య మరింత క్లిష్టమైనది. ప్రజలకు ‘సేవ’ చేసేందుకు వారిని నియమిస్తున్నారు. అయితే దేశంలోని ఏ ప్రాంతంలోనైనా సరే బంగారు ఆభరణాల వర్తకులను అడగండి. తాము విక్రయించే ఆభరణాలు, బంగారాన్ని అత్యధికంగా కొంటున్నది ప్రభుత్వోగులేనని తప్పకుండా సమాధానమిస్తారు. ప్రభుత్వోద్యోగులు బంగారాన్ని కొనడానికి గతంలో పాత కరెన్సీ నోట్లతో వచ్చేవారని, ఇప్పుడు కొత్త కరెన్సీ నోట్లతో వస్తున్నారని ఒక వర్తకుడు నాతో అన్నాడు. అతని వ్యాపారం గతంలోవలే వర్థిల్లుతోంది. ప్రజలకు సేవలు చేయడానికి నియమితులైనవారు వారి దోపిడీదారులుగా రూపొందుతున్నారు! పైపెచ్చు ఉద్యోగులుగా తమకు కొన్ని ప్రాథమిక హక్కులు ఉన్నాయని, వాటిని కాపాడాలని ప్రభుత్వోద్యోగులు వాదిస్తారు. వేతన భత్యాలు, బదిలీలు, పదోన్నతుల విషయంలో న్యాయం చేయాలని ప్రభుత్వోద్యోగులు ఉన్నత న్యాయస్థానాలను ఆశ్రయిస్తుంటారు. దేశవ్యాప్తంగా ఈ వ్యాజ్యాలు సదా వేల సంఖ్యలో ఉంటాయనడంలో అతిశయోక్తి లేదు.ప్రభుత్వోద్యోగులకు లభించే ఉద్యోగ భద్రత మొదలైన ప్రయోజనాలు కచ్చితంగా తమకు లభించేలా చూడడం ప్రభుత్వ బాధ్యత అని సర్కారు సిబ్బంది అంటారు. అదే సమయంలో సామన్య పౌరునికి వుండే ప్రాథమిక హక్కులు తమకు కూడా తప్పకుండా వుండాలని డిమాండ్ చేస్తున్నారు.సైనిక దళాల విషయంలో పరిస్థితి భిన్నమైనది. రక్షణ శాఖ సిబ్బందికి ప్రాథమిక హక్కులు లేకుండా చేసే చట్టాన్ని తీసుకువచ్చేందుకు కేంద్ర ప్రభుత్వానికి రాజ్యాంగంలోని అధికరణ 33 అధికారమిచ్చింది (‘రక్షణ దళాలకూ, శాంతిభద్రతల రక్షణకూ వినియోగింపబడే దళాలకూ, గూఢచారిదళాలకూ, ఈ మూడు దళాలకూ ఉపయుక్తమైన టెలీకమ్యూనికేషన్లో పనిచేసే వారికి విధి నిర్వహణ, క్రమశిక్షణ దృష్ట్యా ప్రాథమిక హక్కులు ఎంత మేరకు వర్తించునో అను విషయాలపై పార్లమెంటుకు చట్టాన్ని చేసే అధికారం వున్నది. ఈ అధికారం క్రింద పార్లమెంటు చేయు చట్టం రక్షణ దళాల విషయంలో ప్రాథమిక హక్కుల అనుభవాన్ని పరిమితం చేయవచ్చు, ఉపసంహరింవచ్చు’ అని అధికరణ పేర్కొంది). ఈ కారణంగా ప్రమోషన్లు మొదలైన విషయాలలో సైనికోద్యోగులు ఉన్నతన్యాయస్థానాలను ఆశ్రయించడం రాజ్యాంగ విరుద్ధం. పిఎస్యు ఉద్యోగులు, ప్రభుత్వ సిబ్బంది అందరినీ అధికరణ 33 పరిధిలోకి తీసుకువచ్చేందుకు రాజ్యాంగాన్ని సవరించాల్సిన అవసరం ఎంతైనా వున్నది. ప్రభుత్వోద్యోగిగా ఉద్యోగ భద్రతను కోరుకొంటున్న పక్షంలో వారు తమ ప్రాథమిక హక్కులను పరిత్యజించాలి.ప్రభుత్వ కార్యనిర్వాహక, శాసన, న్యాయవ్యవస్థల మధ్య ఒక సమతౌల్యతను రాజ్యాంగం సమకూర్చింది. ఈ దృష్ట్యా ప్రభుత్వోద్యోగులకు ప్రాథమిక హక్కులు లేకుండా చేయడమంటే శాసన వ్యవస్థకు కార్యనిర్వాహక వ్యవస్థ నిరోధాన్ని తొలగించడమే అవుతుంది. ఇది వాంఛనీయం కాదు. మరి మార్గాంతరమేమిటి? ప్రభుత్వ కార్యదర్శులు, అఖిల భారత సర్వీస్ల అధికారులు అధికరణ 33 పరిధిలో లేకుండా చేయడమే. శాసనవ్యవస్థకు కార్యనిర్వాహక వ్యవస్థ నుంచి అవరోధాలు కల్పించగలవారు ఎవరైనా వుంటే వారు ఈ ఉన్నతస్థాయి అధికారులే కదా. ప్రభుత్వోద్యోగులకు ప్రాథమిక హక్కులు లేకుండా చేయడం వల్ల రాజకీయవేత్తల నిరంకుశత్వం పెచ్చరిల్లిపోతుందని, అప్పుడు మంచిగానీ చెడుగానీ వారు చెప్పినట్టు చేయడం ఉద్యోగులకు తప్పనిసరిఅవుతుందని పలువురు వాదిస్తున్నారు. ప్రస్తుతం రాజకీయవేత్తలు, ప్రభుత్వోద్యోగులు కుమ్మక్కై ప్రజలను ఇబ్బందులపాలు చేస్తున్నారు. ప్రభుత్వోద్యోగులు రాజకీయవేత్తలకు, రాజకీయవేత్తలు ప్రజలకు జవాబుదారీగా వుండాలనేది ఒక నియమం. నిజానికి ప్రభుత్వోద్యోగులు రాజకీయ వేత్తలకు జవాబుదారీగా వుండడమనేది ఒక మిథ్యే. ప్రజలకు ఎప్పుడూ జవాబుదారీగా ఉండని అవినీతిపరులైన ప్రభుత్వోద్యోగుల కంటే ఐదేళ్ళ కొకసారి అయినా ఎన్నుకొన్నవారికి సంజాయిషీదారుగా ఉండే రాజకీయవేత్తలే మేలు. (వ్యాసకర్త ఆర్థికవేత్త, బెంగుళూరు ఐఐఎం రిటైర్డ్ ప్రొఫెసర్)
prabhutva ranga samsthala udyogulu, prabhutva sibbandi andarinee adhikarana 33 paridhi loki teesukuvachenduku raajyaamgaanni savarinchaalsina avasaram entainaa vunnadi. prabhutvodyogigaa udyoga bhadratanu korukontunna pakshamlo vaaru tama praathamika hakkulanu parityajinchaali.nashtaalanu chavichustunna prabhutvaranga samstha (psu) air india praiveteekaranaku charyalu chepatte mundu, aa samstha sibbandilo moodo vantu mandini swachchanda udyogaviramana pathakam kinda pampinchiveyaalani prabhutvam yochistondi. swachchandamgaa udyoga viramana chesevariki bhari packageelu ivvavalasivuntundi. air indialo mottam nalabhai vela mandi sibbandi vunnaru. itara prabhutvaranga samsthalalo paristhiti marinta adhvaannamgaa vunnadi.prabhutva ranga eruvula factory okati gatha iravai samvatsaraalugaa moothapadivunnadi. ayithe, aa factorylo udyogi ayina naa sahapaati okaru ee iravai ellugaa nelanela tanchangaa vetanabhatyaalu pondutune vunnadu! vetana bhatyala vishayamlo prabhutva ranga samstha udyogulanu prabhutva udyogulugaane pariganistunnaaru. aina javabudariga vundadaaniki psulu niraakaristunnaayi. psululaku swatantra pratipatti unnadani, kanuka prabhutva sakhalala psulu javabudariga vundavalsina avasaramledani vaati udyogulu vaadistunnaaru.uttarapradesh prabhutva kaaryadarsi okaru oka amsampai adhyayanam nirvahinchamani okasari nannu koraru. deeniki vividha prabhutva saakhala aamodam pondadam chala ibbandikaramayindi. deentho aa kaaryadarsi oka psu managing directornu pilichi naaku contractu ivvamani aadesinchaaru. psu udyogulanu prabhutvodyoguluga pariganinchaali leda oka vyapara samstha udyogulugaanainaa pariganinchaali. prabhutvodyogulugaa pariganiste oka psu nunchi edaina oka prabhutva saakhaku badili cheyadaaniki avakaasamuntundi. avasaraala kante ekkuvagaa vunna psu sibbandi, prabhutvodyogulanu ummadi udyogulugaa pariganinchenduku oka chattaanni teesukuraavaali. appudu edaina itara prabhutvaranga samstha leda prabhutva saakha vaarini tama tama vibhaagaalaloki teesukovachhu. prabhutvodyogulugaa kakunda oka vyaapaarasamstha udyogulugaa pariganinchina pakshamlo air india sibbandiki laabhadaayaka vrs iche badulu vaarini tolaginche aaskaaramuntundi.prabhutvodyogulatho samasya marinta klishtamainadi. prajalaku ‘seva’ chesenduku vaarini niyamistunnaaru. ayithe desamloni e praantamloonainaa sare bangaaru aabharanaala vartakulanu adagandi. taamu vikrayinche aabharanaalu, bangaaraanni atyadhikamgaa kontunnadi prabhutvogulenani tappakunda samaadhaanamistaaru. prabhutvodyogulu bangaaraanni konadaaniki gatamlo paata corrensy notlatho vachevaarani, ippudu kotta corrensy notlatho vastunnaarani oka vartakudu naatho annadu. athani vyaparam gtamlovale vardhillutondi. prajalaku sevalu cheyadaaniki niyamitulainavaaru vaari dopidiidaarulugaa roopondutunnaaru! paipechu udyogulugaa tamaku konni praathamika hakkulu unnaayani, vaatini kaapaadaalani prabhutvodyogulu vaadistaaru. vetana bhatyaalu, badileelu, padonnatula vishayamlo nyaayam cheyalani prabhutvodyogulu unnata nyaayasthaanaalanu aasrayistuntaaru. desavyaaptamgaa ee vyaajyaalu sadaa vela sankhyalo untaayanadamlo atisayokti ledu.prabhutvodyogulaku labhinche udyoga bhadrata modalaina prayojanaalu kachitamgaa tamaku labhinchela chudadam prabhutva baadhyata ani sarkaaru sibbandi antaaru. adhe samayamlo saamanya pouruniki vunde praathamika hakkulu tamaku kuudaa tappakunda vundaalani demand chestunnaru.sainika dalaala vishayamlo paristhiti bhinnamainadi. rakshana saakha sibbandiki praathamika hakkulu lekunda chese chattaanni teesukuvachenduku kendra prabhutvaaniki raajyaangamlooni adhikarana 33 adhikaaramichindi (‘rakshana dalaalakuu, saantibhadratala rakshanakuu viniyogimpabade dalaalakuu, guudachaaridalaalakuu, ee moodu dalaalakuu upayuktamaina teleekamyoonikeshanlo panichese vaariki vidhi nirvahana, kramasikshana drishtya praathamika hakkulu entha meraku vartinchuno anu vishayaalapai paarlamentuku chattaanni chese adhikaaram vunnadi. ee adhikaaram krinda paarlamentu cheyu chattam rakshana dalaala vishayamlo praathamika hakkula anubhavaanni parimitam cheyavachu, upasamharimvachhu’ ani adhikarana perkondi). ee kaaranamgaa pramoshanlu modalaina vishayaalalo sainikodyogulu unnatanyaayasthaanaalanu aasrayinchadam raajyaamga viruddham. psu udyogulu, prabhutva sibbandi andarinee adhikarana 33 paridhiloki teesukuvachenduku raajyaamgaanni savarinchaalsina avasaram entainaa vunnadi. prabhutvodyogigaa udyoga bhadratanu korukontunna pakshamlo vaaru tama praathamika hakkulanu parityajinchaali.prabhutva kaaryanirvaahaka, saasana, nyaayavyavasthala madhya oka samathoulyatanu raajyaangam samakuurchindi. ee drishtya prabhutvodyogulaku praathamika hakkulu lekunda cheyadamante saasana vyavasthaku kaaryanirvaahaka vyavastha nirodhaanni tolaginchadame avutundi. idhi vaanchaneeyam kaadu. mari maargaantaramemiti? prabhutva kaaryadarsulu, akhila bhaarata sarveesla adhikaarulu adhikarana 33 paridhilo lekunda cheyadame. saasanavyavasthaku kaaryanirvaahaka vyavastha nunchi avarodhaalu kalpinchagalavaaru evaraina vunte vaaru ee unnatasthaayi adhikaarule kada. prabhutvodyogulaku praathamika hakkulu lekunda cheyadam valla raajakeeyavettala nirankusatvam peccharillipotundani, appudu manchigaanee chedugaanee vaaru cheppinattu cheyadam udyogulaku tappanisariavutundani paluvuru vaadistunnaaru. prastutam raajakeeyavettalu, prabhutvodyogulu kummakkai prajalanu ibbandulapaalu chestunnaru. prabhutvodyogulu raajakeeyavettalaku, raajakeeyavettalu prajalaku javabudariga vundalanedi oka niyamam. nijaaniki prabhutvodyogulu rajakeeya vettalaku javabudariga vundadamanedi oka mithye. prajalaku eppuduu javabudariga undani avineetiparulaina prabhutvodyogula kante aidella kokasari aina ennukonnavaariki sanjaayisheedaarugaa unde raajakeeyavettale melu. (vyaasakarta aardhikavetta, benguluru iim retired professor)